## El Circuit Ricardo Tormo presenta el seu calendari de 2025 per a la reconstrucció

*** El GT World Challenge, la Ferrari Challenge i els TCR tornen al calendari del Circuit Ricardo Tormo a l’estiu
* El Gran Premi Motul de la Comunitat Valenciana tancarà la temporada de MotoGP els dies 14, 15 i 16 de novembre**

El Circuit Ricardo Tormo celebrarà un total de 18 caps de setmana de carreres en la temporada 2025 segons el calendari provisional que conviurà amb el procés de reconstrucció dels accessos i l’aparcament de les instal·lacions de Cheste destruïdes per la DANA.

Els treballs se centraran a retornar al Circuit els amplis espais d’aparcament i els quatre accessos operatius per a facilitar l’arribada i eixida dels aficionats.

Alhora es desenrotllarà la primera part de la temporada que s’obrirà el 12 de gener amb el Duatló del Circuit organitzat per la Federació de Triatló de la Comunitat Valenciana. Ja en febrer es disputaran les primeres carreres d’automobilisme, les Winter Series i la Porsche Sprint Challenge.

**Llegendes i NASCAR**

Els vehicles històrics protagonitzaran el Racing Legends els dies 1 i 2 de març, una setmana abans de la celebració de l’única cita espanyola de la Fun Cup.

El 12 i 13 d’abril una infinitat d’activitats per a tota la família arribarà al pàdoc del Circuit Ricardo Tormo per al València NASCAR Fest, un esdeveniment amb tot el sabor de les carreres americanes.

L’activitat de primavera es completarà amb la Copa Saxo, el Campionat d’Espanya de Superbike, la Volrace. En el mes de juny arribaran dos de les principals novetats de l’any, els millors turismes del panorama internacional es voran les cares a València en TCR Sèries el 15 de juny, només dos setmanes abans del retorn al Circuit de la Ferrari Challenge.

Els Supercars portuguesos precediran a la tornada dels millors superesportius del món en el Circuit amb el GT World Challenge que, de la mà de Volrace, celebrarà de nou la penúltima cita del seu calendari els dies 20 i 21 de setembre. Un mes després de millor automobilisme nacional es trobarà en el Racing Weekend de la Real Federació Espanyola d’Automobilisme.

**Torna MotoGP**

Els dies 14, 15 i 16 de novembre arribarà l’esdeveniment més important del calendari anual del Circuit Ricardo Tormo. El Gran Premi Motul de la Comunitat Valenciana reunirà prop de 100.000 aficionats per a completar l’any de la recuperació després de la DANA del mes d’octubre que va arrasar bona part de la província de València.

Les activitats del Gran Premi s’allargaran tant en les instal·lacions de Cheste com en la ciutat de València els dies anteriors a l’esdeveniment i una setmana després el Circuit tancarà el calendari internacional de motociclisme amb l’última cita del FIM JuniorGP

**Calendari 2025**

12 de gener                 Duatló  
14 – 16 de febrer         Winter Series  
20 – 22 de febrer         Porsche Sprint Challenge Southern Europe \*  
1 – 2 de març               Racing Legends  
7 – 9 de març               Fun Cup  
11 -13 d’abril                València NASCAR Fest  
25 – 26 d’abril              Copa Saxo 8v + CVCV \*  
9 – 11 de maig             Campionat Espanya Superbike ESBK (per confirmar)  
12 – 15 de juny            TCR Sèries  
21 – 22 de juny            Volrace  
27 – 29 de juny            Ferrari Challenge  
19 – 20 de juliol           24h Cyclo Circuit  
12 – 14 de setembre    Supercars Portugal  
19 – 21 de setembre    GT World Challenge

\* esdeveniment en dissabte

Fecha: 02/01/2025